Държавен вестник, бр. 76, 2017 г., стр. 55

БРОЙ  76	
Д Ъ Р Ж А В Е Н  В Е С Т Н И К 	
СТР.  55  
Към проекта са приложени обяснителна запис-
ка; ПТКП; схеми на инженерната инфраструкту-
ра по чл. 108, ал. 2 ЗУТ с обяснителни записки 
по части: „Водоснабдяване и канализация“, 
„Електроснабдяване“, „Вертикално планиране“; 
експертна оценка на съществуващата картоте-
кирана растителност; информация за преценка 
на необходимостта от екологична оценка и ОС; 
магнитен носител с изброените материали.
По проекта са дадени предписания от отде-
лите при НАГ.
Проектът е разгледан от експертна комисия, на-
значена със Заповед № РД-09-09-153 от 27.10.2014 г. 
на главния архитект на СО. Комисията е взела 
решение за връщане на проекта на проектанта 
за корекции по направените забележки.
Коригираният проект е разгледан и приет 
от ОЕСУТ с решение по протокол № ЕС-Г-
97/16.12.2014 г., т. 13.
Представени са съгласувателни писма и поло-
жителни становища по проекта и придружаващите 
го схеми по чл. 108, ал. 2 ЗУТ, както следва: „Со-
фийска вода“ – ТУ-4225/16.03.2015 г.; „ЧЕЗ – Раз-
пределение България“ – АД – от 13.01.2015 г.; 
РИОСВ – София – изх. № 08-00-4458/17.06.2015 г.; 
експертна оценка на съществуващата картотеки-
рана растителност, заверена от Дирекция „Зелена 
система“ с № ЗС-6600-262/17.12.2014 г.
С писма изх. № ТП-92-00-50-[6]/6.02.2015 г. са 
изпратени проектът и схемите по чл. 108, ал. 2 
ЗУТ в район „Нови Искър“ за съобщаване по 
реда на чл. 128, ал. 1 и 2 ЗУТ и обявлението за 
обнародване в „Държавен вестник“.
С писмо изх. № 6602-20[6]/17.03.2015 г. кметът 
на район „Нови Искър“ изпраща в НАГ пред-
ложение за корекция на проекта. С писмо изх. 
№ 6602-20/23.03.2015 г. от района в НАГ са изпра-
тени материалите и документите от проведеното 
съобщаване на проекта по реда на чл. 128, ал. 1 
и 2 ЗУТ. Постъпили са 4 броя възражения.
Проектът, постъпилите възражения и пред-
ложението на кмета на района са докладвани в 
ОЕСУТ. С решение по т. 15 от протокол № ЕС-
Г-30/28.04.2015 г. частично е уважено възражение 
по отношение на кадастралната основа, проек-
тът е приет с решение да се изпрати в СОС на 
основание чл. 21, ал. 7 ЗОС. В становище от 
19.09.2016 г. на отдел „Правно-нормативно об-
служване“ е изискано съгласуване на проекта 
от отдел „Геодезически и кадастрални дейности“ 
при НАГ. Представено е становище от 6.10.2016 г. 
с констатации от направената проверка по акту-
алността на кадастралната карта, върху която е 
изготвен проектът.
Проектът е разгледан и приет от ОЕСУТ 
по протокол № ЕС-Г-88/15.11.2016 г., т. 1 (доп.) 
с решение да се изпрати в СОС на основание 
чл. 21, ал. 7 ЗОС след изпълнение на служебно 
предложение и след корекции в съответствие с 
промените в кадастралната карта.
Проектът е коригиран в съответствие с реше-
нието на ОЕСУТ, като промените във връзка с 
измененията в кадастралната карта са отразени 
на чертежите във виолетов цвят.
При горната фактическа обстановка се уста-
новява от правна страна следното:
Административното производство е започнало 
служебно по инициатива на компетентния за това 
орган съгласно чл. 135, ал. 1 ЗУТ, а именно кмета 
на общината, който съгласно Заповед № РД-09-
1423 от 5.12.2012 г. на кмета на Столична общи-
на е делегирал компетентността си на главния 
архитект на СО.
Проектът е с териториален обхват над три 
квартала, като със същия се предвижда и изграж-
дане на обекти – публична общинска собственост, 
изискващи принудително отчуждаване на имо-
ти – собственост на частни лица, поради което 
и на основание чл. 129, ал. 1 ЗУТ и чл. 21, ал. 1 
и 7 ЗОС компетентен да одобри ПУП – ИПР на 
м. Гр. Нови Искър, кв. Гниляне, е Столичният 
общински съвет.
Спазени са административнопроизводствените 
правила при издаване на акта.
Изработеният проект е с териториален обхват 
гр. Нови Искър, кв. Гниляне, ул. Христо Ботев 
и ул. Смолничето и прилежащите им квартали 
в административните граници на район „Нови 
Искър“.
Проектът е обявен по реда чл. 128, ал. 1 и 2 
ЗУТ. Проектът и възраженията са разгледани от 
ОЕСУТ с решение след корекциите по уваже-
ното възражение и служебните предложения да 
се изпрати в СОС за одобряване. Нанесени са 
корекции в съответствие с решенията на ОЕСУТ 
в оранжев и виолетов цвят.
Съгласно ОУП на Столичната община, приет с 
Решение № 960 от 16.12.2009 г. на Министерския 
съвет, територията попада в следните устройстве-
ни зони: Терени за транспортна инфраструктура 
(Тти); Терени за озеленяване на улици, реки, де-
рета, открити канали и сервитути (Тзв); Зона за 
общественообслужващи дейности (Оо); Жилищна 
зона с преобладаващо малкоетажно застрояване 
(Жм); Терени за локални градини и озеленяване 
(Тго); Терени на реки и други открити водни 
площи (Трк).
Проектът на план за регулация е изпълнен 
в съответствие с предвижданията на ОУП на 
СО/2009 г. по отношение устройственото зони-
ране и режимите на съответните зони и терени.
С оглед на горното е спазено изискването на 
чл. 103, ал. 4 и чл. 104, ал. 1, изр. 2 от ЗУТ.
Действащият регулационен план за терито-
рията е одобрен със Заповед № РД-50-09-234 от 
12.06.1984 г.
С изменението на плана за регулация се из-
меня напречният профил на ул. Христо Ботев, 
ул. Смолничето, ул. Спортист, ул. Нарцис по 
действащия регулационен план съгласно функци-
оналния клас, вследствие на което се променят 
и уличнорегулационни линии на прилежащите 
им квартали.
Изменя се широчината на ул. Христо Ботев, 
в резултат на което се намалява размерът на 
частите от прилежащите имоти, попадащи в 
улична регулация и подлежащи на отчуждаване. 
Новопредвидените габарити на уличното платно 
съответстват на реализираното такова.
Разширява се ул. Спортист с второ платно по 
съществуващо положение с цел осигуряване на 
транспортен достъп за прилежащите УПИ.